## Pravilnik o službenoj iskaznici javnog ovršitelja, javnoovršiteljskog zamjenika, javnoovršiteljskog pomoćnika, javnoovršiteljskog službenika i javnoovršiteljskog vježbenika

### NN 47/2011 (26.4.2011.), Pravilnik o službenoj iskaznici javnog ovršitelja, javnoovršiteljskog zamjenika, javnoovršiteljskog pomoćnika, javnoovršiteljskog službenika i javnoovršiteljskog vježbenika

MINISTARSTVO PRAVOSUĐA

1074

Na temelju članka 6. stavak 2. Zakona o javnim ovršiteljima (»Narodne novine«, broj 139/10.) ministar pravosuđa donosi

PRAVILNIK

O SLUŽBENOJ ISKAZNICI JAVNOG OVRŠITELJA, JAVNOOVRŠITELJSKOG ZAMJENIKA, JAVNOOVRŠITELJSKOG POMOĆNIKA, JAVNOOVRŠITELJSKOG SLUŽBENIKA I JAVNOOVRŠITELJSKOG VJEŽBENIKA

Članak 1.

Ovim se Pravilnikom propisuje oblik i sadržaj službene iskaznice javnog ovršitelja, javnoovršiteljskog zamjenika, javnoovršiteljskog pomoćnika, javnoovršiteljskog službenika i javnoovršiteljskog vježbenika, način njezina izdavanja te postupak oduzimanja.

Članak 2.

(1) Službena iskaznica je, prema kategoriji obavljanja poslova tipa »A«, »B«, »C«, »D« i »E«.

(2) Službena iskaznica je pravokutnog oblika veličine 8,5 x 5,5 cm i izrađena je od tvrde plastike (PVC).

(3) Obrazac službene iskaznice tiskan je uz ovaj Pravilnik i njegov je sastavni dio.

Članak 3.

(1) Službena iskaznica javnog ovršitelja je tipa »A«.

(2) Službena iskaznica javnoovršiteljskog zamjenika je tipa »B«.

(3) Službena iskaznica javnoovršiteljskog pomoćnika je tipa »C«.

(4) Službena iskaznica javnoovršiteljskog službenika je tipa »D«.

(5) Službena iskaznica javnoovršiteljskog vježbenika je tipa »E«.

Članak 4.

Službena iskaznica tipa »A« je plave boje i sadrži:

a) na prednjoj strani:

– grb Republike Hrvatske,

– natpis »Republika Hrvatska«, »Ministarstvo pravosuđa«,

– naziv: »Službena iskaznica javnog ovršitelja«

– ime i prezime,

– mjesto za fotografiju veličine 30 x 35 mm

– slovo: »A« i serijski broj

b) na poleđini tekst:

– »Nositelj ove iskaznice ima prava i obveze utvrđene Zakonom o javnim ovršiteljima i drugim propisima«.

– datum izdavanja,

– mjesto za potpis i pečat Ministarstva pravosuđa.

Članak 5.

Službena iskaznica tipa »B« je zelene boje i sadrži:

a) na prednjoj strani:

– grb Republike Hrvatske,

– natpis »Republika Hrvatska«, »Ministarstvo pravosuđa«,

– naziv: »Službena iskaznica javnoovršiteljskog zamjenika«,

– ime i prezime,

– mjesto za fotografiju veličine 30 x 35 mm

– slovo: »B« i serijski broj

b) na poleđini tekst:

– »Nositelj ove iskaznice ima prava i obveze utvrđene Zakonom o javnim ovršiteljima i drugim propisima«.

– datum izdavanja,

– mjesto za potpis i pečat Ministarstva pravosuđa.

Članak 6.

Službena iskaznica tipa »C« je sive boje i sadrži:

a) na prednjoj strani:

– grb Republike Hrvatske,

– natpis »Republika Hrvatska«, »Ministarstvo pravosuđa«,

– naziv: »Službena iskaznica javnoovršiteljskog pomoćnika«,

– ime i prezime,

– mjesto za fotografiju veličine 30 x 35 mm

– slovo: »C« i serijski broj

b) na poleđini tekst:

– »Nositelj ove iskaznice ima prava i obveze utvrđene Zakonom o javnim ovršiteljima i drugim propisima«.

– datum izdavanja,

– mjesto za potpis i pečat Ministarstva pravosuđa.

Članak 7.

Službena iskaznica tipa »D« je žute boje i sadrži:

a) na prednjoj strani:

– grb Republike Hrvatske,

– natpis »Republika Hrvatska«, »Ministarstvo pravosuđa«,

– naziv: »Službena iskaznica javnoovršiteljskog službenika«,

– ime i prezime,

– mjesto za fotografiju veličine 30 x 35 mm

– slovo: »D« i serijski broj

b) na poleđini tekst:

– »Nositelj ove iskaznice ima prava i obveze utvrđene Zakonom o javnim ovršiteljima i drugim propisima«.

– datum izdavanja,

– mjesto za potpis i pečat Ministarstva pravosuđa.

Članak 8.

Službena iskaznica tipa »E« je bijele boje i sadrži:

a) na prednjoj strani:

– grb Republike Hrvatske,

– natpis »Republika Hrvatska«, »Ministarstvo pravosuđa«,

– naziv: »Službena iskaznica javnoovršiteljskog vježbenika«,

– ime i prezime,

– mjesto za fotografiju veličine 30 x 35 mm

– slovo: »E« i serijski broj

b) na poleđini tekst:

– »Nositelj ove iskaznice ima prava i obveze utvrđene Zakonom o javnim ovršiteljima i drugim propisima«.

– datum izdavanja,

– mjesto za potpis i pečat Ministarstva pravosuđa.

Članak 9.

(1) Službene iskaznice izdaje Ministarstvo nadležno za poslove pravosuđa (u daljnjem tekstu: Ministarstvo).

(2) O izdanim službenim iskaznicama vodi se evidencija.

(3) Evidencija iz stavka 1. ovoga članka sadrži: redni broj, prezime i ime javnog ovršitelja, javnoovršiteljskog zamjenika, javnoovršiteljskog pomoćnika, javnoovršiteljskog službenika i javnoovršiteljskog vježbenika, datum i mjesto rođenja, osobni identifikacijski broj (OIB), registarski broj službene iskaznice, datum izdavanja i napomenu.

Članak 10.

(1) Službena iskaznica javnog ovršitelja izdaje se u roku od 30 dana od dana imenovanja.

(2) Službena iskaznica javnoovršiteljskog zamjenika, javnoovršiteljskog pomoćnika, javnoovršiteljskog službenika i javnoovršiteljskog vježbenika, izdaje se u roku od 30 dana od dana upisa u odgovarajući upisnik Javnoovršiteljske komore.

Članak 11.

(1) Javnom ovršitelju, javnoovršiteljskom zamjeniku, javnoovršiteljskom pomoćniku, javnoovršiteljskom službeniku i javnoovršiteljskom vježbeniku koji je udaljen iz službe, rješenjem o privremenom udaljenju odredit će se i obveza vraćanja službene iskaznice za vrijeme trajanja udaljenja.

(2) Javni ovršitelj, javnoovršiteljski zamjenik, javnoovršiteljski pomoćnik, javnoovršiteljski službenik i javnoovršiteljski vježbenik, kojemu je prestala služba dužan je u roku od 8 dana iskaznicu predati Ministarstvu radi poništenja.

Članak 12.

(1) Gubitak, uništenje ili otuđenje službene iskaznice javni ovršitelj, javnoovršiteljski zamjenik, javnoovršiteljski pomoćnik, javnoovršiteljski službenik i javnoovršiteljski vježbenik, dužan je prijaviti Ministarstvu radi pokretanja postupka za brisanje iz evidencije nestale službene iskaznice i izdavanja nove.

(2) Nova službena iskaznica izdaje se nakon što je gubitak, uništenje ili otuđenje oglašeno u službenom glasilu Republike Hrvatske.

(3) Troškove oglašavanja i izdavanja nove službene iskaznice snosi javni ovršitelj, javnoovršiteljski zamjenik, javnoovršiteljski pomoćnik, javnoovršiteljski službenik i javnoovršiteljski vježbenik koji je iskaznicu izgubio, uništio ili mu je otuđena.

Članak 13.

Ovaj Pravilnik stupa na snagu osmoga dana od dana objave u »Narodnim novinama«, osim odredbe članka 10. koja stupa na snagu 1. siječnja 2012.

Klasa: 011-01/10-01/257

Urbroj: 514-03-01-03/1-11-3

Zagreb, 14. travnja 2011.

Ministar
Dražen Bošnjaković, v. r.

Obrazac 1

![](dodatni/414954.jpg)

![](dodatni/414955.jpg)

![](dodatni/414956.jpg)

![](dodatni/414957.jpg)

![](dodatni/414958.jpg)

Pravilnik, NN 47/2011-1074